
	Datums skatāms laika zīmogā 
Nr. 3.5.4/26/429

	Pretendentiem, kam izsniegts atklāta konkursa nolikums



Par nolikuma prasības skaidrojumu
Saistībā ar atklāto konkursu “Vertikālā platformas pacēlāja piegāde un uzstādīšana Vidrižu doktorātā” (identifikācijas Nr. LNP 2026/79).
Lūdzam precizēt nolikuma 2. pielikuma 1.2. punktā noteikto prasību par reģistrāciju Būvkomersantu reģistrā. Vēršam uzmanību, ka šī prasība nolikumā ir formulēta kā nosacīta – reģistrācija nepieciešama tikai tiem darbiem, attiecībā uz kuriem to paredz normatīvie akti. Vienlaikus iepirkuma tehniskā specifikācija paredz platformas pacēlāja uzstādīšanu: • Pacēlājs tiek novietots uz grīdas • Pacēlāja bedre un mašīntelpa nav nepieciešama • Stiprinājumi pie sienām tiek izmantoti stabilitātei • Griestu stiprinājumi nav nesoši (tikai papildu stabilizācijai) • Uzstādīšana veikta saskaņā ar ražotāja tehniskajām prasībām Šāds darbu apjoms pēc būtības atbilst iekārtas montāžai, nevis būvdarbiem Būvniecības likuma izpratnē, un attiecīgi uz to parasti netiek attiecināta prasība par reģistrāciju Būvkomersantu reģistrā. Lūdzam sniegt skaidrojumu par sekojošo: 1. ka konkrētajā iepirkumā Būvkomersantu reģistrācijas prasība nav piemērojama pretendentiem, kas neveic būvdarbus normatīvo aktu izpratnē; vai 2. sniegt konkrētu normatīvo pamatojumu, uz kura pamata šāda prasība šajā gadījumā tiek uzskatīta par obligātu.
Atbilde: Prasība noteikta, pamatojoties uz LBN 200-21 “Būvju vispārīgo prasību būvnormatīvs”, Būvniecības likuma 22. un 23.panta prasībām, kā arī konsultējoties ar Bīstamo iekārtu reģistra pārstāvjiem, ņemot vērā, pacelšanas platformas augstumu, faktu, ka iekārta tiek uzstādīta publiskā ēkā un to, ka tās pamatfunkcija ir vides pieejamības nodrošināšana personām ar kustību traucējumiem.

Iepirkumu komisijas priekšsēdētājs							      J. Graudiņš
Mežinska
25157975
ŠIS DOKUMENTS IR ELEKTRONISKI PARAKSTĪTS UN SATUR LAIKA ZĪMOGU

image1.jpeg




